<classify> BABA mzazi wa mwimbaji wa kwaya ya Vijana ya Kanisa la AICT, Chango mbe jijini Dar es Salaam, Mariam Charles, Charles Lutonja amesema japo mtuhumiwa wa mtoto wake amekamatwa, amekabidhi suala hilo mikononi mwa Mungu.Lutonja alisema hayo jana alipokuwa akizungumza na gazeti hili, baada ya kukamatwa kwa mtuhumiwa wa mauaji ya binti yake, aliyejulikana kwa jina la Frank Magulu yaliyofanyika katika nyumba ya kulala wageni ya Kisuma iliyopo, Sokota-Changombe jijini Dar es Salaam juzi.Baada ya hayo yaliyotokea. Mambo yote yaliyotokea namwachia Mungu, alisema mzazi huyo akizungumza na gazeti hili jana mchana. Mtuhumiwa huyo Magulu alikamatwa juzi wakati akijiandaa kuingia nyumba hiyo ya kulala wageni, kisha alipelekwa Hospitali ya Temeke baada ya kuwaambia Polisi kuwa amekunywa vidonge 10 vya valium na konyagi ili afe kama Mariam.Mtuhumiwa huyo alikutwa na daftari aliloandika kujutia kumuua marehemu kwa wivu wa mapenzi. Marehemu Mariam, alimuaga mama yake Ester Lutonja kuwa anakwenda kuonana na mchumba wake mchana wa Jumanne na hakurudi.Na baadaye mama huyo alisema, alitumiwa ujumbe mfupi wa simu na mchumba wa mwanaye uliosema,tayari nimemuua mwanao. Inaeleze kuwa hata baada ya mwili wa marehemu kupatikana, mtuhumiwa alidaiwa kuendelea kutuma ujumbe wa vitisho kwa ndugu wa marehemu kwa kutumia simu ya marehemu ama simu yake.  <topic>: kitaifa 